Rogow (Lubnjow)

Rogow (němsce Ragow) je wjes w Delnjej Łužicy z něhdźe 500 wobydlerjemi a měšćanski dźěl Lubnjowa w braniborskim wokrjesu Hornje Błóta-Łužica. Wot 26. oktobra 2003 słuša při zapadnej kromje Błótow ležaca wjes do města Lubnjowa. Stawizny Wjes naspomni so prěni raz pisomnje hakle w lěće 1421 jako Ragow w Lubnjowskej měšćanskej knize. W staršim wopismje z lěta 1315 mjenuja so wjacore wjeski wokoło Lubnjowa, nic pak Rogow. Wobchad Hač do lěta 1994 měješe Rogow zastanišćo při železniskej čarje Berlin–Zhorjelc. Žórle Wotkazaj Rogow w datowej bance delnjoserbskich městnych mjenow na dolnoserbski.de (delnjoserbsce)